Cesarhanmun/geonobi-data huggingface dataset:
地名: 蔚山 (慶尚道, 都護府)
年: 1544.0


              
                
                  
                    〔○〕
                  
                
              
              加德島築城使方好義竣事復命。 仍以單子
                【"臣初到熊川
                  加德島, 四面賊路初程。 沒雲臺、絶影島內外及倭人接待釜山浦等處, 遍歷親審。 凡應敵形勢設險防備等事及所聞所見, 幷開錄于左。 一, 加德島四面周廻, 水路六十里, 北邊羊膓串下端至未串枝, 陸路二十五里, 廣或五里, 或十里, 或一里。 山勢周遭, 澗谷峻險, 草木茂盛。 東南面, 則石崖如削, 賊船依泊處。 羊膓串、濶浦、水落浦、大項, 其中關防最緊, 濶浦、水落浦, 石築遮路, 功役不多。 故兵、水使同議, 秋收後以當兩鎭水軍, 隨宜造築事, 議定。 一, 築城軍等, 秋收事迫, 欲夜則拾石, 晝則築城, 故從民願, 晝夜通役, 期限內畢築役。 一, 加德烽燧鷹峯, 臨壓馬島, 山川形狀, 昭然俯見, 倭船出入之狀, 歷歷可數, 故烟臺設築。 又加乙磨峯, 則與安骨浦、熊川、(金端串)
                      〔金丹串〕
                    
                  烽燧相准。 一, 右道南海
                  彌助項、尙州浦、平山浦等鎭堡, 乃全羅道連界之地, 主將水營在巨濟一隅, 相距隔遠, 趁時相救爲難, 請彌助項僉使, 以堂上武臣擇差, 使南海及尙州浦等三堡統屬, 隨其指揮, 整軍馬, 趁時應變。 且令蛇梁、赤梁、唐浦, 竝救援何如? 一, 左道形勢, 左水營在(雲海堡)
                      〔海雲堡〕
                    
                  , 北距東萊五里, 西距釜山浦十五里, 率東萊軍卒, 救釜山及多大浦, 又令梁山、蔚山左兵營, 繼援于後。 一, 右道形勢, 加德島兩鎭在左道喉舌之地, 安骨浦、熊川、薺浦, 作爲關鍵, 知世浦、玉浦、助羅浦, 與加德、天城, 互相救援, 金海、昌原右兵營, 繼援于後。 巨濟, 島嶼與最多, 水使與彌助項僉使, 控制西南, 晋州、昆陽、泗川、河東、固城、鎭海, 繼援于後。 如此節目, 預定防備, 則不但倭奴, 聞見有所警懼, 沿海居民, 海菜生業, 永爲無患。 一, 左道釜山浦, 接待倭奴緊重之地, 僉使須應得宜, 撫禦軍卒, 恩威幷行, 然後軍卒亦蘇復, 至於倭人卜物, 輸轉之時, 無猥濫之弊。 所關非輕, 有威望堂上官擇差, 接待倭人, 言語酬答, 不失其宜, 鎭服其心, 使無驕縱, 何如? 一, 倭館過半頹圮, 於倭使所見, 事體埋沒, 隨便改造。 館外高墻深塹, 拒柴水場, 倍前措置, 以防出入早晩。 諸酋使送接待, 則館舍狹窄, 若使露處, 必懷怨憤, 隨便加築, 何如? 一, 京鄕通事等潛引京商, 接於倭館近處居民之家, 乘隙潛貿。 所貿負重, 物貨輸轉之價, 與倭人分用, 托以倭物, 公然輸轉, 不但民不堪其苦, 倭館近處居民等, 牙保興販之利至重, 故情同骨肉, 至於國家秘密軍機, 亦相敎諭, 至爲痛心。 熊川城底居民, 本無田土, 專以興販倭物資生, 厥類甚多。 若於釜山浦合待倭人, 則必移接于近處, 如前作患, 幷別設事目, 嚴禁何如? 一, 多大浦, 出入諸倭咽喉之地, 城卑軍少, 前於庚午年倭變, 將卒投入東萊, 僅免其禍。 今於賊倭窟穴, 加德島設鎭嚴備, 賊倭若托稱使臣, 依泊沒雲島, 乘其不意, 闌入圍城, 至爲可慮。 右浦鎭將, 以有武才堂上官擇差, 多率軍官, 道內閑良, 幷代稅赴防, 一以防戍本鎭, 一以救援他鎭, 何如? 一, 加德、天城兩鎭, 非但新設絶島, 熊川、金海、梁山、密陽, 許多居民, 海採利重, 漁船日集數百, 靑魚捉得時, 右道沿海各官, 漁船蔽海, 晝夜捕捉, 前此賊倭, 乘便殺掠, 不知其數。 然而居民等貪於漁利, 不畏被殺, 守護之方, 不可不重。 故與兵、水使同議, 道內閑良有武才者, 兩鎭各五十名, 代稅赴防事。"】
              啓曰: "臣往彼地備觀形勢, 以爲平時若能如此, 則防禦不至虛疎, 加德島旣設鎭, 而護守不如是, 恐有後悔, 故隨所聞所見, 而啓聞如(左)
                〔右〕
              。" 且進獻加德島圖形而啓曰: "右道熊川等各鎭, 及左道多大等浦, 與對馬島相對。 聞對馬島形勢於古老人, 其長至於五日程, 其廣半日程, 彼倭發自陶沙只島, 經木島、娚妹嶼, 抵于加德, 木島有井泉, 且可藏船, 故必休憩于此, 過前山浦迤邐, 而入于薺浦。 庚午之變, 倭奴密藏兵船於加德, 不意分擊薺浦、釜山、多大、永登而還。 今築加德, 無藏船處, 故於港口投石, 高與海等, 因於其上, 樹木爲柵, 其內可藏船萬餘隻也。 自加德至熊川, 如漢江者三矣。" 傳曰: "啓意知道。 政府合坐時, 與兵曹、備邊司, 同議以啓。"
地名: 蔚山 (慶尚道, 都護府)
年: 1592.0

○金睟馳啓曰: "盈德縣令安璡, 守城形止報狀持來人, 登山夜行, 二十日得到臣處。 詳問左道成敗, 則東海一帶, 長鬐以上安東、靑松、眞寶、奉化、禮安、榮川、醴泉、豐基外, 彦陽一路, 蔚山、慶州、永川、新寧、義興、義城、軍威、比安, 亦已焚蕩, 賊徒橫行, 牛輸馬載, 連絡道路, 監司、兵ㆍ水使、防禦使、助防將, 亦不知所去處, 各處守令, 擧皆逃竄。 右道則居昌、安陰、咸陽、山陰、丹城、河東、昆陽、泗川、晋州外, 其餘皆經賊鋒, 南海島, 則雖未經賊, 軍糧、軍器, 全羅左水使
                【此事金誠一書狀中亦有。 左水使及李舜臣也。】
              先自焚燒, 已爲空城。 星州之賊, 其數不多, 曹大坤專力措捕, 來犯南邊之賊, 水使元均率諸將, 合力措捕。 臣則雖無所率之軍, 義不忍退守本道, 只率軍官守令輩八十餘人, 約與全羅監司李洸合勢, 共向京師, 馳到咸陽, 伏見李洸所通聖敎, 有云: ‘倭奴充斥近畿, 不得已駐箚松都, 號令四方, 以期勦滅, 卿其密通于慶尙右道, 使之急急掃境來援。’ 臣伏讀聖諭, 五內焚裂, 不覺聲淚俱發。 本月十八日, 直到全州, 今向振威矣。"

○朔庚寅/十四日
                〔癸卯〕
              , 倭賊大擧入寇, 陷釜山鎭, 僉使鄭潑戰死; 陷東萊府, 府使宋象賢死之。 平秀吉以我國不許借途, 遂發諸島兵二十萬, 親領至一岐島, 以平秀家等三十六將分領, 以馬島主平義智及平調信、行長、玄蘇爲導, 船四五萬艘, 蔽海而來, 是月十三日, 乘曉霧渡海。 釜山候吏, 初見先來四百餘艘, 轉報主鎭, 邊將只據初報爲實數, 兵使狀啓: "賊艘不滿四百, 一艘不過載數十人, 計其大略, 約可萬人。" 朝廷亦以爲然。 釜山僉使鄭潑出蒐絶影島, 急還入壁, 鑿沈戰船, 盡率兵民守堞。 翌曉賊圍城百匝, 乘西城外高處, 發砲如雨。 潑守西門, 拒戰良久, 賊衆中矢死者甚衆。 潑矢盡, 中丸死, 城遂陷。 東萊府使宋象賢聞賊渡海, 盡驅境內民兵及招旁縣兵, 入城分守。 兵使李珏自兵營馳入, 俄聞釜山陷, 恇撓失措, 托言我大將, 當在外掎角, 卽出陳于蘇山驛。 象賢苦留同守, 不從。 城遂被圍, 象賢登城南門, 督戰半日, 而城陷。 象賢甲上被朝服, 坐椅不動。 島倭
              平成寬曾往來東萊, 象賢待之厚。 至是, 先入擧手牽衣指隙地, 使避匿, 象賢不從。 賊兵遂集, 欲生執之, 象賢以靴尖拒踢之, 遂遇害。 城之將陷, 象賢知不免, 手題扇面云: "孤城月暈, 大鎭不救。 君臣義重, 父子恩輕。" 付家奴, 歸報其父復興。 旣死, 平調信見之嘆悼, 爲棺斂埋於城外, 立標以識之。 象賢有賤妾, 賊欲汚之, 不屈而死。 倭人義之, 竝象賢埋表之。 又良女妾被執, 終始不屈, 倭人敬之, 置于別室, 後竟得歸。 象賢卓犖有器局, 以能詩名。 庚寅爲諫官, 辛卯出爲府使, 實斥之也。 甲午兵使金應瑞見淸正於蔚山, 淸正具述其死義狀, 且許家人收尸返葬, 衛以出境, 遺民陷賊者, 擁路哭送。 命贈吏曹參判, 官其子一人。 庶人申汝櫓從象賢, 象賢遣歸。 途中聞釜山陷, 謂人曰: "吾臨亂, 不可負恩。" 還入城, 同死云。
地名: 蔚山 (慶尚道, 都護府)
年: 1595.0

○備邊司啓曰: "今見左兵使書狀, 則有被擄出來人, 還入賊中, 言於淸正以慶州諸將, 軍孤糧絶之狀, 極爲駭愕。 軍機漏通, 事多類此, 不覺寒心事, 傳敎矣。 此事臣等亦聞於蔣希春。 希春之言曰: ‘今番入賊中, 則倭將喜以指其所(著)
                〔着〕
              耳掩曰: 「聞汝受賜於朝廷云, 此其耳掩耶?」 又曰: 「賜馬安在? 乃汝所乘馬乎?」 以此觀之, 則倭之所聞知, 不但諸將陣中之事也。 雖京城動靜, 無不一一詳聞也。 倭賊最先偵探。 今又我國之人, 與倭賊蕩狎無間, 與之往來, 互相市易, 略無防禦。 近日則軍糧乏絶, 滋甚於曩時, 陣中來屬之人, 太半分遣, 任其所之。 其人旣爲飢餓所迫, 則何地資生? 不過還入賊中矣。’ 希春又言: ‘頃日誘引出來我國之人九十餘名, 來投於兵使陣, 兵使以無食, 送于慶州府尹, 府尹又以無食, 推調於他處, 往來困頓, 已經十餘日, 漸就耗散’ 云。 其爲痛慘, 莫此爲甚。 此事今當密諭於都元帥及兵使以下諸將, 使之嚴加約束。 然我國之事, 賊中無不卽聞, 若不爲方便設法禁之, 而遽曰: ‘朝廷有令, 此後勿與倭賊相通, 犯者抵罪’ 云, 則交通之弊, 初不能禁, 而賊之含憤肆毒, 此亦一階也。 大抵軍中之事, 伸縮動靜, 專在於將帥臨機默運之如何, 事事若欲待朝廷遙制而爲之, 則其可及乎? 都元帥兼統左、右道諸將之權, 凡所指揮申飭, 皆在其手。 傳聞元帥所在, 與左、右道絶遠, 而以莫重機關處置之事, 專委於武將之身。 當此事機危迫, 呼吸變遷之際, 脫有疎虞, 則後雖欲收拾, 其可得乎? 此臣等之晝夜痛慮悶念, 而不知所出者也。 且觀高彦伯狀啓, 則軍糧之事, 尤爲悶迫。 洪履祥狀啓, 欲撙節裁損, 以爲繼餉之計, 意非不可, 但在平時, 則猶之可也, 今則賊勢如此, 而衝突之變, 又未知在於何日。 假使冬月防戌稍歇, 而陣中之軍, 皆是團聚召募之兵也。 一散之後, 强者投入於賊中, 弱者顚死於丘壑, 不然則散爲土賊。 後日防急之時, 雖有食而更欲召募, 其可得乎? 履祥之計, 亦有見於糧餉之難繼, 而未見於散軍之難集也。 此等之事, 皆係大叚成敗之數, 臣等亦罔知所措。 當初本司措置慶尙左道糧餉之策, 則大槪以前年田稅幾何, 奴婢身貢作米幾何, 上番軍士番價作米幾何, 以此通融, 各邑捧上現在之數, 知其足支幾軍幾月之糧, 然後又以各陣抄出赴戰民丁, 自願納米免防者及兵、水營常時入防之軍, 願爲納米者, 此外多少間募粟所得者, 秩秩收合, 使有條理, 然後使都事, 專當左道之事, 督察各官怠慢, 而兼察各陣諸將橫濫之弊。 此猶未足, 則左道之軍, 輸運湖西、關東之穀, 添補其數; 右道之軍, 輸運湖南之穀, 添補其數。 其所經歷措置, 可謂不遺餘力, 此外又豈無還上所捧之數乎? 文移絡繹於道路, 而國門之外, 未見捧行, 頭緖日紊, 而民力益窮, 處處軍卒, 皆以飢餓潰散來告, 前頭之事, 將若之何? 此臣等之尤所痛悶者也。 今別無他策, 更以此等辭緣及高彦伯書狀曲折, 下諭于洪履祥及都元帥, 令其參酌事勢, 極盡措置, 與諸將互相論議, 從長善處, 以處大事爲當。 兵火四年, 尙無了期, 此後繼糧之策, 尤無可奈何。 今年幸以相持不動, 如前年農民稍得耕作, 則各陣所當致力者, 惟在於屯田一事, 而亦以得種爲難。 其處諸將, 如金太虛者, 所率蔚山之軍, 皆是百戰之士, 而寄寓他境, 飢餒益甚於他陣之軍, 所見慘惻云, 言之令人淚下。 空名、告身及免賤、免役帖數百餘丈, 成送于太虛等諸將, 使之粗辦種子, 率其軍人, 力於耕種, 此亦急切之事, 而聞其處諸將之意亦然, 急速下送爲當。 軍糧次知之人, 前則使都事鄭士信爲之, 士信己遞, 而今則李埈爲之, 亦未知無故赴任與否。 且聞洪履祥從事官鄭協, 亦以母病出來云, 糧餉之事, 恐無句管之人。 自此別遣勤幹盡心職事文官一人, 爲鄭協之代, 急速馳去, 專管左道之事, 而右道則仍責徐渻措置, 亦似宜當。 敢啓。" 答曰: "依啓。 如此等事, 斯速指揮, 使之用意(著)
                〔着〕
              力, 及時爲之。 且今聞蔣希春之言, 則尤爲駭愕。 凡事如此, 何事可爲? 此等事, 亦皆元帥之責也。 大槪諸將等, 比前尤爲解弛, 有若放心者然。 其無乃近於古人所謂, ‘媚盜曰: 「盜將愛我者’」 乎?"
地名: 蔚山 (慶尚道, 都護府)
年: 1599.0

○前刑曹佐郞臣姜沆, 齋沐百拜, 西向慟哭, 謹上言于主上殿下。 伏以, 臣在往年丁酉, 以分戶曹參判李光庭郞廳, 督運楊摠兵糧餉于湖南。 糧餉幾集, 而賊鋒已薄南原, 光庭亦向京師, 臣與巡察使從事官金尙寯, 傳檄列邑, 收召義兵, 思漢之聚者, 僅數百人, 而顧戀家屬, 旋卽解散。 臣不得已舟載父、妻子、兄弟, 遵西海, 以謀西上, 而篙士齟齬, 不能運船, 倘佯海曲, 猝遇賊船。 臣自度不得脫, 與家屬俱墜水中, 艤岸水淺, 盡爲奴倭所執, 惟臣父獨乘別船, 故得免同時俘殺。 分戶曹募粟空名告身數百通, 竝爲淪沒。 奉職無狀, 上辱朝廷, 益無所逃罪焉。 賊認臣爲士族也, 齊縛臣及兄弟於船樓徽纏, 所着手服盡裂, 越三年, 痕未磨滅。 賊遽回船, 至務安縣一海曲, 賊船彌滿數里許。 我國男女, 與倭幾相半, 船船號哭, 聲震海山。 至順天左水營, 賊將一人, 載臣及臣兄濬ㆍ渙、妻父金琫等及臣等家屬於一船, 押送于倭國。 到倭國, 南海道、伊豫道、大津城, 囚置我國被擄者, 無慮數千, 盡爲卒倭廝殺。 新來者, 晨夜啼哭, 曾來者, 或化爲倭, 歸計已絶。 臣以李顯忠挺身南走, 一事開誘, 莫有應者。 至翌年四月晦, 京師竹肆居人被擄於壬辰者, 自倭京逃至伊豫, 洞曉倭奴言語。 臣誘以西歸之意, 其人遂與定計。 以臣了不解倭語, 不帶舌人, 則寸步亦無以自致故也。 遂以五月二十五日, 自髡爲倭語, 乘夜西出, 妻子則紿棄於伊豫, 二兄則約會於豐後, 從臣者, 舌人及妻父金琫而已。 行三日, 潛憩于海上, 竹林中有一倭僧, 年可六十餘, 洗身瀑布, 假眠岩石。 舌人潛告臣等所以來之意, 僧哀嘆再三, 許以船濟臣于豐後, 此舌人橐中銀四錢償債。 臣等喜甚, 從僧下來, 十步之內, 忽逢値渡守者之部曲道兵者, 領卒倭遽至, 知臣之逋播也, 勒還于大津城。 自是之後, 防禁益嚴。 有金山
              出石寺僧好仁, 頗解文字, 見臣哀之, 禮貌有加。 因示臣以其國題判、方輿、職官, 諺錄無餘, 臣旋卽謄寫。 又聞倭僧日雲家, 有其國輿圖, 甚詳備, 因舌人換出, 復以目擊之形勢, 參我國廟算之得失, 而間以愚者之千慮, 竊議於其間。 嗚呼! 敗軍之將, 尙不得不以語勇。 況臣被擄, 偸生於賊窟中, 輒敢饒筆, 犯分論事, 極知僭越, 無所逃罪, 然竊伏惟念, 古之人有以尸諫, 臨死而不忘其君者。 苟有利於國家, 則亦不可以罪人而遂已也。 萬里鯨海之外, 九重獸闥之上, 或未洞燭此奴情狀。 前後使蓋之出入, 不但往還忽遽, 戒禁密嚴, 所得或未詳備, 被擄脫還之人, 又多氓隷之人, 菽粟不分者, 所聞見, 或未的實, 故玆敢冒陳。 倭僧題判中, 以倭諺書塡處, 臣卽以我國諺書謄注, 而蔚山人金福者自言: "都元帥權慄之家奴也, 癸巳秋被擄, 亦來伊豫州。 謀以重貨, 賃倭船西歸。" 故臣卽以所謄錄者, 付其人。 萬一得徹於睿鑑之下, 則扶桑一域, 雖在絶海之表, 而此奴肝膽, 照在八彩之前, 變詐百出之醜奴, 必以明見萬里爲神, 而防禦應接之際, 不無絲毫之裨補矣。 賊以其年八月初八日, 移臣置於(大坂城)
                  〔大阪城〕
                
              , 船行幾滿月, 始至(大坂)
                  〔大阪〕
                
              。 坂者, 倭之西京也。 居數日, 又移臣置于伏見。 伏見者, 倭之新京也。 賊魁旣死, 賊路情狀, 與前日每異。 臣竊恐我朝之注措、改守, 或(共)
                〔供〕
              機會。 因與被虜士人之在倭京者東萊
              金禹鼎、河東
              鄭昌世ㆍ姜天樞、晋州
              姜士後、尼山
              宋廷秀等, 謀取朝夕米, 各貿銀一錢, 因擇舌人之洞曉言語, 莫能辨異國人者, 資其路費船價, 使達于疆域之表, 書未發而群倭已撤還矣。 臣百計謀還, 手無一錢, 不得已傭倭書, 得白銀五十餘錢, 潛買倭船, 陰結壯士十餘人, 與東萊
              金禹鼎等, 共謀西歸。 臣兄濬, 率篙卒、舌人, 以今年三月十二日, 先往船所, 臣與兄渙、妻父金琫及禹鼎等, 未起身時, 水邊之人, 潛告守倭家, 倭奴發卒搜捕, 囚繫二十日, 久乃得解。 舌人二名斬死。 嗚呼! 計窮矣, 技竭矣, 千里萬計, 竝落虛空矣。 豈臣之區區向日之誠, 不足以感動天地, 有此萬端阻礙耶? 嗚呼! 嬴秦棄禮而上功, 仲連欲蹈東海; 武王以仁而伐暴, 伯夷猶餓西山。 況倭何等醜奴, 此地何等絶域, 於我國臣民, 何等讎虜也? 況臣之家世, 自國初以來, 巡問使臣淮伯以下, 越若碩德希顔、希孟, 以及龜孫、鶴孫, 祖、子、孫、兄弟四世, 公卿將相, 其不受一命者, 只臣祖、臣父耳。 臣之從兄昆弟四十餘人, 不識一行書者, 咸以勳臣苗裔, 得免負羽從軍之役, 茂林豐草, 雨露百年。 臣又以漢南布衣, 冒忝科第, 職秩雖下, 履歷雖淺, 而往年甲午秋冬, 猥以銀臺假郞, 入侍便殿者, 幾二十數。 日月之光, 近臨咫尺, 天語溫溫, 降問姓名。 丙申冬, 又忝尙書郞, 自頂至踵, 盡歸造化, 生成大澤, 未報塵垢, 而遽陷於絶域之外, 虺蜮之穴, 一日偸生, 萬死無赦。 鴻毛之命, 豈暇顧惜, 片時之痛, 非不堪耐, 而顧念一時滅名, 有同溝瀆之自經。 上之不能建忠立節, 報補國家, 下之不能明處死, 以留榮名而圖復者, 在昔忠臣烈士之如文天祥、朱序者, 俱不得免。 前史不以爲非, 而予其全節者, 良以身雖被擄, 而所未嘗被擄者猶在也。 臣之陋劣, 雖下古人萬分, 而願忠之志, 不讓古人。 一脈螻蟻之命, 一息尙存, 則犬馬之誠, 萬折不已。 卽當竭節圖還, 就顯戮於王府之下, 縱令身首異處, 猶勝死葬蠻夷。 況醜奴情狀, 已落臣堵中, 萬一天假其便, 釁有可乘, 則卽當以不費之身, 首三軍之路, 憑國家之威靈, 上雪山陵、宗社之辱, 下灑秦臺、燕獄之恥。 此臣之所以耿耿自奮, 腸一夜而九回也。 嗚呼! 遠托異國, 古人所悲, 在歇後語也。 此生餘年, 不敢望復覩漢官威儀, 而生還對馬島, 望釜山一抹, 而朝以至夕以死, 更無絲髮餘憾矣。 其在伊豫時, 所錄倭情及賊魁斃後擬上倭將, 竝錄如左。 伏願殿下, 勿以小臣之偸活無狀, 而竝錄臣言, 陽開陰闔, 雷厲風亂, 間以此書從事, 則於折衝禦侮之際, 豈曰小補之哉? 云云。
地名: 蔚山 (慶尚道, 都護府)
年: 1603.0

○慶尙道觀察使李時發馳啓曰: "水軍節度使李英馳報內, ‘本月初四日朝, 倭未辨船, 自南大洋出來, 領諸船下海, 則乃被擄走回男女幷十四名。 出來根因及賊情般問, 則泰仁居良人吳欽日、連山居良人崔山世、韓山居良人尹嚴介、興陽居私奴加叱同等, 則丁酉年, 蔚山居水軍郭彦祐、漆原居良人尹守乃等, 則壬辰年被擄, 日本地肥前、豐後、博多、唐津地方入歸, 各自偸生, 思戀故土, 本月初一日, 各率妻兒, 同船裝載, 或櫓或帆, 自唐津, 三晝夜出來, 任其所之, 幸全性命。 賊情則或說家康、秀賴, 分在兩地, 或說至今同處。 遠近諸將, 日漸相踈, 自憂相攻之患。 義弘則回自京城, 堅壁不出者久矣, 今與肥前之將龍造等, 交結深密, 正盛則鴆殺五島之子, 而爲其父所覺, 繫於京獄, 他餘將官, 則各歸本處, 纔免土木之役, 而對馬島, 渺在海隅, 不爲往來於肥前、豐後等地, 故一未見同島之人, 而只聽修好一事, 家康處往來頻數云云, 風聞而已。 此外賊情, 不得詳知’ 云。" 啓下備邊司。 司回啓: "走回人郭彦祐等, 令該曹, 依例免役復戶帖成給, 使之派送安住。 走回人中, 多有與賊親密者, 訪得賊情, 善爲處置, 隨事飭勵, 毋貽後悔事, 水使處竝爲行移。 何如?" 啓依允。
地名: 蔚山 (慶尚道, 都護府)
年: 1612.0

○備邊司以‘鄭仁弘請罷召募陣事’啓曰: "往在先朝庚子冬, 李元翼以體察使辭歸, 先王念天兵新撤, 邊上空虛, 欲於兩南邊頭, 各募置鍊兵三千人, 辭旨丁寧, 勸勉懇至, 終有‘衣糧則竭一國之力而供給, 卿下去好爲。’ 之敎。 元翼感奉聖敎, 乃於東萊、蔚山、昌原三處, 建設召募大將, 給與印信, 使之各募滿千精兵。 元翼病發, 不能察水陸軍務, 而至於募陣公事, 則猶强疾指揮。 及其辭遞後, 臣德馨代莅其任, 則纔入本道, 守令、儒生及閑雜人陳書言, 召募之不便者, 處處有之。 臣巡到本處, 一一親自點閱, 如係舟師軍官、奴驛、日守、兵使牙兵、軍功人等, 盡爲括去, 還之本處, 只抄其無屬處人, 編伍成籍。 東萊則元數一千二百內, 罷遣幾四百餘人, 而編伍者七百餘, 蔚山則元數七百餘名內, 罷遣幾三百餘人, 而編伍者四百餘, 昌原則初募之數, 元不滿五百, 而括其可罷遣者, 編伍四百餘。 仍爲試才給糧, 不許濫募。 各項事目, 使各陣大將, 遵守施行, 則軍事甚精, 頗有興起之望矣。 及還內地, 聞各人之言, 則人人以爲: ‘費糧於無用之軍。’ 論議朋興, 有甚於訓鍊都監初設之時, 其間虛言相唱, 又不知其幾。 先王以其始募之勤, 而有累年餽餉操鍊之功, 命爲御覽軍案, 又遣御史試才論賞矣。 近年以來, 朝廷廢棄, 不爲檢飭, 已過八九年, 但付之秩卑別將之手, 未知此兵, 今作何狀。 兩南束伍軍, 今方欲沙汰改選, 此召募之軍, 亦令當道巡察使, 躬親査點, 往年編進御覽成冊內, 老病逃散幾何、近年以來新募幾何、軍中弊端, 果如人言與否, 盡爲詳査馳啓後, 以憑議處似當。 目今邊上空虛, 無一土着操鍊之兵, 雖有警急, 偵探撥報亦難成形。 十餘年養兵, 一朝革罷, 似非得策。 唯當去其弊端, 擇將申飭而已。 敢啓。" 傳曰: "依啓。 召募別將, 名號書啓, 而今後各別擇差以送。 自本司常加料理, 着實措處。" ○(巳時, 太白見於午地。)
地名: 蔚山 (慶尚道, 都護府)
年: 1670.0

○旌私婢香春之門。 蔚山私婢香春, 平居養姑盡孝。 去七月二十九日大水, 一村漂沒, 香春與其姑母及二子, 避水屋上。 俄而屋壞, 同時沈沒, 棄其兩兒, 救出其姑。 蒼黃之際, 割慈成孝。 道臣以聞, 上特命旌之。

○蔚山私婢香春, 平居養姑盡孝, 大水時一村漂沒, 香春與其姑母及二子, 避水上屋, 俄而屋壞, 同時沈沒, 棄其兩兒, 救出其姑, 誠孝可嘉。 道臣以聞, 上命旌其閭。
地名: 蔚山 (慶尚道, 都護府)
年: 1734.0

○忠淸監司鄭彦爕捕送罪人南極, 命金吾推鞫。 先是癸丑, 丹陽地有人, 自稱南正郞, 或稱南校理, 變幻其名, 自稱挺明, 或稱時采, 或稱五宅, 而率一奴一婢, 到郡人鄭延甲家, 謂與本守相親, 圖免其子軍役, 遂誑取其馬而去。 郡守許沃聞其事, 報營將鄭恒賓, 恒賓捕問之, 乃槐山人南極也。 卽戊申賊祖謙之壻, 而其假稱官銜, 變幻名字及僞造御寶官印, 成帖潛賣之跡, 狼藉難掩, 旣皆款服。 又以與嶺南人聚會謀逆之說, 書納供辭。 恒賓轉報觀察使鄭彦爕, 彦爕拿致究問, 極自言: "庚戌十月, 與南挺明, 同往淸凉山, 則權恪、權緻、李增榦、禹致範、南雲紀、南聖雲、南汝亨、張龍采、柳光遇、權忱、鄭允默ㆍ允碩兄弟、閔遠龜、李泰齊、裵胤休ㆍ胤榮兄弟、申重泰、南斗光、南斗樞、南斗彪、名不知任先達、眇目金姓人等來會, 而會者七八十人, 雖托以排斥淸陰書院, 而實則聚黨也。 坐中權恪倡言曰: ‘嶺南角立則高可爲六國, 下不失尉佗矣。’ 或作詩或聯句, 而眇目金姓人有待他乙卯年之句, 蓋其謀議, 以乙卯爲期也。 金姓人又贈權恪詩曰: ‘患難中間事, 君我將無同。’ 蓋恪之五寸權世龍, 戊申以逆誅, 金姓人妻父鄭哥亦死於鞫廳, 故兩人患難相同也。 權恪之族人贈南雲紀詩曰: ‘他日深羞在此山’ 其下句曰: ‘經營半世南方事, 成敗宜尋牒寺韓。’ 云, 而黃道重言: ‘星州
              牒寺洞有名卜韓聖天, 而元龜輩欲問謀事成敗, 故詩意如此。’ 其翌日, 座中人皆書名於冊, 其暮, 聖雲、雲紀、恪等相語曰: ‘吾儕皆禍巢餘卵, 而任先達置船, 河東錢貨將至萬餘, 恪又家富, 足以角立矣。’ 留二日, 又與權恪、柳光遇、裵胤休、李增榦、黃道重、張龍采、閔元龜、南雲紀等, 還到南聖雲家, 恪曰: ‘水上船若來, 計可成矣。’ 水上船者, 順興逆賊鄭哥之三寸鄭夢錫居蔚山, 而有大船, 造家於船上, 恒在其中, 而其船方在河東
              沙里浦
              任先達船泊處, 而夢錫爲凶謀領首故也。" 至是, 彦爕以聞, 押送極及其奴莫男、其婢禮英。 遂命王府設鞫, 而奴婢則令捕廳嚴囚。

○誣人惡逆罪人南極伏誅, 籍産如法。 初, 鞫廳問極, 其供略如湖營所告。 又引安東人南相龍、東萊人李春澤、平海人金遂萬爲淸涼會中人, 又引比安人金光佐, 爲別契目六十人中首題之人。 又引安東人柳澄謂: "傳南挺明之書, 而納其書於行擔, 置之南聖雲館主人金尙文家。" 云。 鞫廳捕所告諸人, 問金尙文, 非尙文而乃昌孫也。 昌孫供: "元無南極行擔受置之事。" 問南挺明, 非挺明而乃斗精也。 斗精供: "初不與南極相識。" 云。 問權恪, 供: "南極則元不相知, 而前年有南挺明者, 自稱曾經修撰, 被謫蒙放, 路逢賊患云, 而來過臣家矣。" 問南雲紀, 供: "臣卽閔黯之壻, 而南極、南挺明, 俱是不知之人, 亦無淸涼山往來之事。" 問柳光遇, 非光遇而乃光弼也。 光弼供: "臣卽戊申賊李允幸之壻, 而南極、南挺明俱是素昧, 亦無淸涼聚會之事。" 極與斗精面質, 不相識, 又與恪面質, 極語多謊。 且以斗精爲雲紀, 至如柳澄、韓聖天及任先達則金吾郞遍行搜捕, 皆無其人。 更問極, 供: "斗精非挺明, 而挺明別有其人也。 柳澄則屢見於安東, 任先達則往來沙里浦, 韓聖天則乃名卜黃聖天。" 云。 極與光弼、雲紀面質, 俱不相識。 問閔元龜, 元龜卽黯之孽孫也。 元龜供: "初不知南極, 亦未嘗見淸涼。" 問鄭夢錫, 供: "初不知南極, 又不知有沙里浦, 亦無使船之事。" 極自知所告虛罔, 乘夜越獄而走。 蓋羅卒金興瑞受元龜帖, 給租錢, 與書吏金兌輝, 潛囑外直羅卒吳泰禧, 使解元龜與極之枷, 極因是而逃。 經日而就捕。 鞫廳更問, 極供: "臣之逃躱, 皆元龜所敎誘也。" 尋又變辭曰: "臣非目見淸凉會也, 特聞於黃道重輩, 而權恪謀逆則是實。" 問元龜, 供: "臣於前年, 見南極於李浹家, 而會者十五六人, 皆不知名。 極與浹約往淸凉, 而臣則有故不往。 其時暫見極, 故初供云不相識。" 極與元龜面質, 極之所擧淸凉會中人, 又與前供多違錯。 更問元龜, 元龜供: "租錢帖果成給, 而四寸若來留於金時賛家, 則使之覓去。" 云。 時賛卽李宇鼎墓奴, 而所謂四寸, 宇鼎之孫也。 卽戊申就拿者李道文之子, 兒名得喜者, 而元龜之嫡姑母子也。 捕廳捉來喜得, 則名郁馨云。 元龜又變辭曰: "豈可與南極輩共圖大事乎? 機張縣監權&#x256DA;使臣通書於李浹, 且謂臣曰: ‘吾以枳塞朴文秀外補, 而四忠尙不得伸枉。 如羅學川者, 爲鄭澔上疏。 於吾輩有誠款, 而又有如李萬維者, 久謫濟州, 南、老合勢則何事不可做乎? 蔚山府使安慶運、東萊府使鄭來周、梁山郡守名不知者亦同議。 其謀主則李浹、金瑞翰, 而浹欲於八月陵幸, 驅兵北上。’ 云。" 於是, 鞫廳大臣以下請對稟旨, 上曰: "此不過疑亂延拖之計也。" 金興慶曰: "曾於戊申有誣告尹淳等者, 而特命勿問。 今元龜所引, 亦何可輕疑乎?" 上曰: "&#x256DA;雖外補, 予豈以逆疑之?" 命更問元龜, 元龜變辭曰: "淸凉會臣果往參, 而裵胤休等, 同會謀逆。" 又變辭曰: "臣不果往參, 而所以誣告權&#x256DA;等者, 欲爲一時延命計也。" 元龜旣物故, 鞫廳更問極, 又與黃道重面質, 語多錯。 又與鄭夢錫面質, 不相識, 命放夢錫。 又與雲紀面質, 皆如前供。 問申重泰、金&#x201DF;、李浹、尹尙甲等, 皆言不識, 南極亦不見淸凉山。 極與尙甲、浹面質, 皆不相識。 問權緻、南聖雲、裵胤休等, 皆言不識南極。 與極面質, 互相爭詰, 無立落。 極凡刑四次, 始輸款曰: "臣之自作之罪至重, 故欲爲延拖之計, 做作淸凉聚會之說, 而臣兒時, 一見淸凉, 尙記其地形, 故取其易於爲對也。 契都目通文事, 皆是做出者, 淸陰書院事, 臣自年前聞有此議, 故憑藉爲說也。 六國尉佗之說, 臣粗解文字, 故引用隗囂之言, 以實嶺南角立之意。 三路防守事, 臣慣知嶺南, 有鳥竹嶺及尙州、報恩相通之路, 而但擧嶺南, 則似沒摸捉, 故做出三路之說, 以實之也。 千金得力士, 欲以張大其事也, 水上船事, 乃是猝辦之言也。 所告諸人, 或聞其名, 或知其面, 或作虛名, 而俱是知名之士, 故歷擧多人, 以實其聚會謀議之事。 詩句皆臣所作, 而牒寺韓之詩, 臣在鎭營時, 臨急猝成, 而押韓字以叶韻。 雖知有名卜黃聖天, 而變爲韓聖天, 以實其叶韻之意。 牒寺元非地名, 而其時適聞刑房告牒報之聲, 以事改作寺字也。 心懷彼此同之詩, 本草在於權恪家, 故欲掩其見詩恪家之跡, 以爲淸凉所作, 而改以君我將無同, 乃是金&#x201DF;訪恪不遇, 而留題之詩也。 前後所供, 都是誣罔。" 云。 至是, 極旣正刑, 上召見按鞫諸臣。 敎曰: "元龜之死, 終有可疑, 而極旣以誣告自服, 被告餘人當酌處。" 仍命權恪、南聖雲、裵胤休令該署, 題給藥物, 救療以送, 柳光弼、南斗精、黃道重、申重泰、尹尙甲、金&#x201DF;、李浹、權緻竝放, 南雲紀娶黯女於爲婢之後, 不稱黯爲逆, 其心可知, 遠配。 吳泰禧、金興瑞、金兌輝等移秋曹勘處, 囚於捕廳者竝放。
地名: 蔚山 (慶尚道, 都護府)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 蔚山 (慶尚道, 都護府)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 東萊 (慶尚道, 都護府)
年: 1409.0

○流全穩于東萊, 權守紀于甫州, 裵屯于海州, 裵蘊于忠州, 杖李叔明一百, 流慶源府。 初, 李伯剛之赴京也, 監察全穩至義州, 搜奪禁物, 還啓曰: "伯剛所齎去銀甁行器, 崔兢所齎笠帽二十, 臣謹據法收奪, 伯剛怒曰: ‘銀器且禁, 況金帶乎!’ 遂解置而去。 臣以帶非禁物, 故付諸州官而來。" 上卽命西北面都巡問使, 使人齎金帶銀甁行器, 追給于伯剛, 至則行已遠, 不能及矣。 伯剛路遇寧安君
              良祐, 借其帶而去。 至是, 命代言召穩及書狀裵屯、押物裵蘊、通事李子瑛及其時義州判官權守紀, 一處憑問。 屯、蘊、守紀皆曰: "淸平君怒穩强取禁物, 自棄金帶而去。" 獨子瑛曰: "淸平固請而穩不許。" 穩與子瑛相詰, 指天爲誓, 竟不能明。 黃喜啓曰: "罪在穩。" 卽命囚穩、守紀于巡禁司。 傳旨曰: "屯、蘊二人, 雖曰半路, 奉使有勞, 姑且勿繫。" 又曰: "今去行臺李有常所任之外, 如有所爲, 吾將置法。" 乃曰: "吾豈爲駙馬而若是乎! 洪恕之行, 搜取太甚, 以有易無, 豈其深害!" 尋幷下屯、蘊于巡禁司。 巡禁司鞫全穩等, 穩供稱: "判旨外, 誤收金帶。" 守紀、蘊、屯初言監察搜禁物之日, 以淸平君金帶盛于衾寢笥, 以授淸平之奴, 翼日, 淸平君還送其笥, 出金帶, 置之而去。 及刑問, 盡反其辭, 謂爲穩所誘, 納招不直。 巡禁司啓: "全穩罪, 《大明律》, 奉制書有所施行而違者, 杖一百。 守紀、屯罪, 律云: ‘若鞫囚而證佐之人, 不言實情, 故行誣證者, 減罪人二等。’" 上命皆付處。 執義韓尙德詣闕諫曰: "全穩之罪, 因迷惑所致, 本非懷惡者也。 遠方付處, 臣以爲過矣。" 不允。 屯之繫也, 刑曹都官正郞李叔明訪于獄中, 語之曰: "子雖至此, 然士林必有後議。 且巡禁司, 但承旨意耳, 不得擅便。" 巡禁司司直沈龜麟適聞之以聞, 上曰: "予於全穩, 雖加寬容, 爲攸司者, 宜請穩欺君之罪。 旣不如此, 雖下憲司, 誰能鞫之! 當使六曹臺諫雜治。" 乃命兵曹判書李天祐、知議政府事偰眉壽、左代言安騰、刑曹參議許遲、右司諫權遇、執義韓尙德等, 鞫叔明以士林論議之由。 巡禁司啓: "叔明罪, 律無正條, 比官吏人等挾私欺公, 妄生異議, 變亂成法者斬。" 命減一等施行, 杖一百, 流慶源府。
地名: 東萊 (慶尚道, 都護府)
年: 1411.0

○命議政府曰: "外方從便朴蔓、任純禮、許衡、楊得春、權錙、朴文崇、裵鴻漸、成翀、崔湜, 慶尙道
              東萊付處李種善, 泗川付處趙末通, 全羅道
              完山付處朴謨, 光州付處柳厚等, 京外從便; 東北面鏡城充軍韓冲謙、李原奇、金達、金用禮、朴林秀, 豐海道
              豐州徒役崔天甲、金涇, 瓮津徒役李天幹、洪德生, 海州營直僧寶元, 長淵徒役一老及爲奴趙雅、趙須等, 竝放宥。" 議政府駁之, 不卽奉行, 上言: "任純禮、朴蔓專制方面, 不能弭壬午之事; 趙末通爲近侍而匿逆賊; 趙順和、柳沂之父厚、趙瑚之子須ㆍ雅, 又不可宥者也。" 從之, 其餘皆宥。
地名: 東萊 (慶尚道, 都護府)
年: 1417.0

○丁酉/減權堡、李法華死罪, 杖一百、流三千里, 籍沒家産。 流堡于慶尙道
              東萊; 法華于全羅道
              海珍。 刑曹、臺諫詣闕, 請堡、法華之罪曰: "其不忠之罪, 與宗秀、五方無異, 上只從輕典, 不置於法, 非示後之常典。 請置極刑, 以戒後之爲臣不忠者。" 上曰: "罪四人, 可以示後, 何復煩刑好殺?" 固請, 上曰: "此予之從諫, 不若古先哲王也。 然古之王者, 於殺人之事, 亦未必皆從之也。 且堡只以女色諂事世子, 豈可比宗秀之奸兇也哉? 予不聽從, 勿復言之。" 其斬宗秀等四人, 爲世子以杜後日冒亂之徒, 然上猶隱然有不忍之心。 上曰: "李昇則予旣鞭之, 宜不下於有司矣。 然內中決罪, 至收告身, 而使國人不知, 予恐大體不可, 故下獄, 今不與罪可也。 且金奇弱宦, 本杖八十, 降等六十, 小斤同亦如之。 若有未稱, 臺諫其言之。" 執義河演進曰: "前此, 具宗秀不置於法, 以從輕典, 故繼踵者多。 今昇亦從輕典, 則臣恐如昇者亦有之, 乞置常刑, 以懲後來。" 上然之, 只流于全羅道
              金溝。 金山龍、陳鋪、今音同各杖一百, 定爲官奴, 陳鋪于忠淸道
              德恩; 金山龍于陰城, 後從本定平壤官奴; 今音同于慶尙道
              聞慶, 竝皆籍沒家産。
地名: 東萊 (慶尚道, 都護府)
年: 1418.0

○上王引見朴訔、趙末生、李明德、元肅曰: "尙仁、李灌罪重, 卽今宜死, 沈泟、朴習比之尙仁似輕。 魁首沈溫未還, 姑留對正如何? 否則無乃有愧於人心天意乎?" 訔曰: "欲對正則存尙仁, 刑三人可也, 然沈溫所犯, 事證明白, 何必對正? 留之不可。 且共謀叛者, 不分首從, 何有差等?" 於是, 義禁府啓: "獄多困苦, 請速行刑。" 命尙仁依律, 習、灌、泟皆處斬, 四人父子免絞爲奴, 赦慤、知止、達生義禁府又啓: "罪人父子, 旣免刑戮, 宜籍家産。 慤、知止、達生皆不可赦。" 從之。 乃命慤等竝命免杖配外, 慤、知止皆配前所。 會百官, 轘尙仁, 斬習、灌、泟于西郊。 上欲謁文廟, 已諏吉矣。 以尙仁等就刑停之。 配尙仁弟尙信于寧海, 尙禮于務安, 尙呂于瑞山, 尙望于丹陽, 子長生于盈德; 習子義孫于南海, 義甫于光陽; 灌子紹仁于蔚山, 兄鑰于通川, 竝沒爲官奴。 又配灌叔父元緝于平海, 元綱于長鬐, 姪末漢于巨濟, 伯長于長興; 泟兄僧道生于瓮津, 仁鳳于海珍, 澄于東萊, 姪石雋于樂安; 溫孼子長守于泗川; 成達生于三陟。 習在獄中已死矣, 尙仁升車大呼曰: "我實無罪, 不堪箠楚而死。" 後卞季良啓於上曰: "戊戌之獄, 臣爲義禁府提調, 許遲語諸提調曰: ‘當壓膝朴習。’ 諸提調曰: ‘諾。’ 於是壓之, 卽承服。 上王亦以習罪爲疑, 朴訔復請, 乃誅之。" 又曰: "許遲不久而死, 其報施之不差如此。"
地名: 東萊 (慶尚道, 都護府)
年: 1423.0

○刑曹啓: "全羅道
              南原住全上佐歐殺僧玄一罪, 慶尙道
              東萊住金天己歐殺船軍金哲罪, 按律俱應絞。 慶尙道
              尙州住私奴長守歐殺僧坦義罪, 按律以良賤相歐, 當斬。" 命各減一等。
地名: 東萊 (慶尚道, 都護府)
年: 1439.0

○前中樞院使鄭欽之卒。 欽之字堯佐, 慶尙道
              東萊縣人, 高麗監察大夫郞生之孫。 生而聰慧, 稍長知讀書, 中進士成均試, 以蔭補官, 至司憲持平, 執法不阿, 彈左政丞河崙, 遂貶遠方。 太宗辛卯擢第, 歷吏兵曹正郞司諫院左獻納。 丙申, 爲司憲掌令。 時左議政朴訔與淸城府院君
              鄭擢訟奴婢, 卒屬公。 訔入閤啓事, 因自陳不宜屬公。 欽之疏請劾之, 詞甚剴切, 時論快之, 未幾見罷, 爲訔所忌, 擯不用者四年。 至世宗卽位, 起爲奉常少尹, 歷執義, 知刑曹事代言, 陞爲知申事, 參掌機密, 多所啓沃。 世宗嘗講武鐵原郡, 獲禽多者, 欲官以賞之, 議于扈從大臣, 皆曰: "可。" 欽之獨曰: "今獲禽多者官之, 後有戰功者, 將何以賞?" 上然之, 遂寢其議。 後爲吏曹參判、司憲府大司憲, 陞刑曹判書, 爲忠淸、全羅、慶尙三道都巡撫使, 審定沿海州郡城基。 歲乙卯, 國家於咸吉道, 新設會寧等四鎭, 軍機民務, 措置劇甚, 世宗欲以欽之爲觀察使, 議諸政府, 皆曰: "欽之有老母, 年過八十, 不可遠遣。" 上曰: "親老一家私事, 邊圉重事, 無以易此人。" 遂遣之。 因謂左右曰: "以鄭欽之爲觀察使, 金宗瑞爲都節制使, 予無北顧之憂矣。" 仍命欽之歲來省母, 明年再來覲母, 特賜酒肉與樂, 使壽母, 厚賜遣還。 尋以母疾劇, 召還拜中樞院使。 明年, 丁母憂遘疾, 上遣中使勸食肉, 命御醫二人不離診視, 醫問絡繹, 屢賜大官珍膳。 及卒, 年六十二。 上悼之, 輟朝二日, 遣使臨弔, 賻賜特加。 諡文景, 學勤好問文, 布義行剛景。 爲人風姿秀麗, 外和內剛, 望之儼然。 平居喜觀書, 誦說漢史。 世宗嘗謂尹淮曰: "鄭欽之, 何時熟史如此乎?" 又不事家産, 當官處事, 務遵大體, 不喜立異。 將終, 遺書敎諸子, 不作佛事。 子甲孫、麟孫、興孫、昌孫、喜霖、六孫。
地名: 東萊 (慶尚道, 都護府)
年: 1451.0

○議政府左參贊鄭甲孫卒。 甲孫, 字仁仲, 慶尙道
              東萊縣人, 中樞院使欽之之子。 生而穎悟, 及長學日就。 永樂丁酉登第, 補承文院副正字, 累拜司憲監察。 舊例, 監察監納諸道稅糧者有剩米, 則輸本房, 爲酒肉費, 甲孫皆納臺庫, 同僚以爲言, 但笑而不答。 遷兵曹佐郞, 未嘗以私事役一丘史, 又不以私謁補軍職。 歷獻納、持平, 每遇事不阿, 剛直敢言。 累遷至知承文院事, 世宗器之, 擢同副代言, 陞左承旨、知刑曹事, 以疾辭, 授中樞院副使, 移禮曹參判, 出爲全羅道都觀察使。 本宮及宗室奴隷, 多豪橫自恣, 影占民戶, 官不能禁。 甲孫悉究治之, 請于朝, 戮其魁人, 皆稱快。 丁父憂, 居喪哀毁, 一遵禮經, 廬墓三年, 未嘗一至私第。 服闋, 拜大司憲, 大振臺綱, 朝著肅淸。 事有不可者, 輒論駁, 語甚剴切, 不得請, 不肯已。 世宗曰: "近日論事, 殊不似昔日臺省。" 兼判吏曹事河演, 除其姻親尹三山爲掌令, 甲孫疏劾, 語頗侵演, 命議禁府, 鞫之。 及面質, 論辨愈切, 暫不屈, 遂釋不問。 又吏曹判書崔府子敬身, 例當爲守令, 除全羅道經歷兼判事, 崔士康除其弟士庸官, 甲孫於上前, 面斥曰: "士康, 不學無知, 固不足責。 府年過七十, 例當致仕, 聖恩至隆, 委以銓衡, 不思報效, 敢爾如此, 不可不罪。" 府汗浹背。 上諭, 令就坐, 愈論不已。 世宗曰: "是予用人不明之過, 予甚慙焉。" 及退會食, 府手顫, 不能操匙箸。 甲孫惡僧徒尤甚, 有犯者輒立斷, 痛繩不貸, 發還元籍曰: "治此輩, 不可不急。 小緩之, 則夤緣得脫矣。" 僧徒由是屛迹, 不得入京都。 世宗亟稱之曰: "比來臺省, 不過以一、二細瑣事, 講故事耳。 至如甲孫, 眞臺諫也。" 以故不悅者多, 但其所行無缺, 故不能間。 然爲演所惡, 出爲京畿都觀察使, 移咸吉道, 人皆謂: "屈, 且有老母, 必不平", 甲孫怡然亟行。 時東北甚凋弊, 且遭凶歉, 儲峙亦竭。 甲孫屢陳便宜, 盡心賙恤, 人賴全活, 世宗每稱善荒政者, 必以甲孫爲首。 甲子冬, 請暇來京, 特授資憲中樞院使, 以褒之, 仍帶本職。 明年召還判漢城府事, 辭訟無滯, 令行禁嚴, 姦豪畏縮, 禁僧徒、淫祀, 如在臺時。 拜禮曹判書, 轉議政府右參贊。 昭憲王后昇遐, 大設佛事于大慈菴, 政府遣甲孫, 啓請停罷, 言甚切直, 世宗詰之, 逾論請不已。 上卽位, 拜正憲左參贊兼判吏曹事。 命下之日, 門無賀客, 銓注至公, 人無恩怨。 至是寢疾, 上數遣內醫問之, 且賜內膳相繼。 疾革遺命, 喪葬務從儉約, 不作佛事。 訃聞, 上哀悼, 輟朝二日, 賻贈有加, 賜謚貞節。 直道不撓, 貞; 好廉自克, 節。" 議者以爲: "直道二字, 己包廉節之義, 但恨欠勤學之義耳。" 甲孫美風姿, 天資卓越, 胸懷灑落, 淸直坦夷。 與人談笑, 和易無町畦, 至論大事, 截然不可犯。 平生未嘗以私事, 投簡於人。 家貧, 朝夕幾不繼, 亦不恤穿壁弊席, 晏如也, 又不爲子弟求官。 嘗爲咸吉道觀察使, 被召來京, 其子中本道生員鄕試, 及還道, 見牓目, 不悅曰: "吾兒業未精, 豈可僥倖欺君耶?" 卽句去其名。 好讀書, 公退, 手不釋卷。 其在臺也, 章疏皆其自草, 語意激切。 及入政府, 務遵大體, 不喜紛更。 嘗曰: "與其立終不可行之法, 不如不立。" 世宗之喪, 病劇不能食飮, 其母勸肉汁曰: "親父母之喪, 若有疾, 則亦許肉汁, 助滋味, 今汝病劇, 何不變通?" 對曰: "吾無才德, 致位至此, 吾父子兄弟, 偏蒙上恩, 恨生平無少報。 死生有命, 食肉而生, 不如不食而死。" 其妻又有疾, 或謂之曰: "夫人氣素弱, 又今有疾, 盍勸肉?" 答曰: "此雖婦女, 爵封夫人, 聖恩莫大, 豈有食肉之理?" 不聽。 其弟昌孫爲之誄曰: "人患有志而無才, 公則有志又有才, 人患有言而無行, 公則有言又有行。 以公之志, 行公之才, 足以丹靑王化, 陶甄一世, 上方倚用, 而公已下世。 嗚呼痛哉!" 世以爲: "非溢美也。" 有子二俁、俶,女長入後宮爲昭容。
地名: 東萊 (慶尚道, 都護府)
年: 1452.0

○司憲府啓: "賈人趙興貴往東萊, 聞老女萬德多財, 而娶之, 往來有年, 及萬德死, (中樞院府事)
                〔知中樞院事〕
              
              李澄石, 稱萬德爲侍養, 指興貴爲奸夫, 盡奪所有財産文券, 及其窮詰, 委罪家奴, 貪鄙莫甚。 大臣之義掃地, 然已經赦, 不可追論, 請令所在邑籍沒, 所奪財産, 以補義倉。" 從之。

○初, 文宗命世祖, 撰兵書音註。 校理權擥參侍。 擥, 後以病辭職, 往浴東萊溫井, 及還, 宮直韓明澮訪擥, 因謂曰:"今主少國疑, 大臣顓擅, 多以無賴子弟, 濫授官職, 分據要途, 凡百施措, 無所忌憚, 國事殆日非矣。 且聞, 安平君厚結大臣, 廣收聲譽, 招集群小, 陰構凶謀, 凡奉使於外者, 輒遺行資, 以致慇懃, 大臣數往來通問, 安平亦酬答不怠, 影跡頗秘, 有識寒心。 首陽大君, 英明剛果, 正直無私, 世宗所倚重, 子陪侍筆硯間, 久矣, 盍微辭以觀其意? 以今之勢, 吾輩尙知事幾, 彼明公雅量, 先物炳幾, 其必有合者, 子其勉之。" 擥曰: "當上謁陳之。" 至是, 擥謁世祖, 世祖迎入臥內, 擥曰: "公之慮事, 固爲周密, 然僕旣蒙厚遇, 敢有隱乎? 公之一動一靜, 無非難也。" 世祖前席曰: "子正知我心矣, 我之動靜實難, 其禁奔競於宗親之家, 乃李賢老獻策執政也。" 擥曰: "賢老, 安平家奴, 此策實忌他之有交結也。" 世祖曰: "是故有成文治之事。" 擥曰: "賢老必將興亂矣, 觀安平所行, 非守靜者也, 公不可徒恃正大, 而無備患之計。" 世祖曰: "死生有命, 我當順受其正耳。" 擥曰: "公之正大, 天地鬼神, 必佑之矣。 方今天不悔禍, 大行賓天, 嗣君幼沖, 所謂主小國疑之時也。 明公居必疑之地, 可不愼乎? 世無百年昇平, 我國家自太祖創業以來, 六十年間, 無大患害, 昇平極矣。 又以運數觀之, 紅巾以後九十餘年, 亦無大亂, 矧今大行, 不克享壽, 天意亦未可知, 狃於治安, 而不以爲慮, 可乎? 正當屯(亂)
                〔難〕
              之時, 而食肉者, 皆奸佞庸闇, 無長慮遠圖, 連年凶歉, 民不聊生, 而昌德宮之役, 與顯陵竝擧, 斂怨爲德, 僕未見自古國有大䘏, 而竝興工役, 時屈擧贏, 如是之甚也。 明公以大行之介弟, 於世宗諸子, 最長且賢, 若不以宗社生民爲念, 必有後悔矣。" 世祖曰: "今國家大勢, 誠如子所言, 蕭墻之禍亦迫, 吾日思之, 罔知攸濟。 安平爲人, 兇狂狠戾, 其蓄異心已久, 在世宗朝, 厚施宮嬪, 欲效晋王
              廣之謀, 第畏明聖, 未敢抵隙。 曁大行嗣位, 陰結大臣, 廣誘不逞, 凡於國政, 夤緣啓請, 漸張威福, 至于今日。 朝廷大臣, 皆其腹心, 無所畏忌, 輕蔑主上幼沖, 益以恣橫, 忌我居長, 日夜謀所以害我, 禍幾已迫, 將若之何?" 擥曰: "安平羽翼已成, 勢傾中外; 明公正大, 門無私謁, 今欲交結外人, 以爲之援, 必起衆議, 但當靜以守之, 益盡忠赤, 徐察國人之心, 以觀其變耳。" 世祖曰: "安平雖結大臣, 皆貨交也, 又皆庸才, 事有順逆, 亦何足畏? 君熟思之。"
地名: 東萊 (慶尚道, 都護府)
年: 1467.0

○慶尙道體察使曺錫文等啓曰: "臣等觀本道諸鎭置軍便否, 若於晋州鎭, 合泗川鎭軍, 置二旅; 安東、尙州兩鎭, 設節度副使, 置二旅; 迎日鎭, 合寧海鎭, 置二旅; 東萊、熊川兩鎭, 各置三旅; 巨濟、南海兩鎭, 各置二旅; 左右道節度使營, 各置四旅, 則庶幾應援得宜, 兵勢益壯, 實爲長策。 但南海鎭, 環海絶島, 四面受敵, 而常以縣南城峴爲賊路要衝, 悉軍以禦。 官府糧餉兵器, 則皆在城中, 而無一人守之, 殊失措置。 請自今謹烽燧遠斥候, 令軍士盡守城中。" 又啓: "密陽府
              守山堤屯田農夫, 請以本府居諸司奴七十名, 除番上役之。 農牛勿令諸邑分養, 而用屯田之穀, 養於本府。 監考等, 如有盡心農務, 得穀萬石者, 論賞; 其不致意, 所得最少者, 科罪。 又以省峴道察訪, 兼任監之。" 皆從之。